Pažeimenės geležinkelio stotelė

Pažeimenės geležinkelio stotelė – keleivių laipinimo vieta Švenčionių rajono savivaldybės pietvakariuose, Pažeimenės kaime, prie Meros žemupio, šalia Žeimenos kairiojo kranto, Labanoro girioje, Vilniaus–Daugpilio geležinkelio linijoje. Stoja traukiniai Vilnius–Ignalina–Turmantas.

 Istorija 

Stotelė įkurta 1908 m. XX a. tarpukariu žymima Poguliankos () arba Pohuliankos (),https://upload.wikimedia.org/wikipedia/commons/a/a4/KdwR_S21_1917.jpeg nuo 1940 m. – Pažeimenės vardu.

Netoli stotelės 2020 m. gegužę baigta tiesti nacionalinės reikšmės geležinkelių linijos Pabradė–Pažeimenė atšaka siekiant užtikrinti patogesnį į Lietuvą atvykstančių NATO sąjungininkų karinės technikos ir kitos įrangos perdislokavimą į prie Pabradės esantį Lietuvos kariuomenės Generolo Silvestro Žukausko poligoną. Baigus geležinkelio tiesimo darbus 51-ajame linijos Naujoji Vilnia–Turmantas atšakos kilometre atnaujinta geležinkelio infrastruktūros dalis, nutiesta maždaug 1 km geležinkelio atkarpa, įrengtos elektros, ryšių, signalizacijos, eismo valdymo sistemos.Nauja geležinkelio atšaka Pažeimenėje užtikrins patogesnį NATO sąjungininkų technikos perdislokavimą. 2020-05-29, Ltg.lt (tikrinta 2025-11-22).

 Gyvenvietė 

Seniau buvo atskira Pažeimenės geležinkelio stoties gyvenvietė, bet 2015 m. ji sujungta su Pažeimenės kaimu.

 Šaltiniai 

Kategorija:Švenčionių rajono savivaldybės geležinkelio stotys
Kategorija:Panaikintos Švenčionių rajono savivaldybės gyvenvietės